user
ILXAAD RUUXI AH & DHALINTA SOOMAALIDA?


assistant
ILXAAD RUUXI AH & DHALINTA SOOMAALIDA

7-dii sano ee ugu dambaysay waxaan arkaynay inay soo badanayeen dhalinyaro soomaali ah oo dhahaysa Diinta islaamka waan ka baxnay ayagoo markaas u kala qeybsamay dhowr qeyb
■ Qaar waxay noqdeen kirishtaan waxaana u badan dumarka , qolada masiixiyiinta ayagaa faafiya diintooda sidoo kalena maalgaliya inay dhalinta islaamka ka baxaan diintooda xataa yeysan kirishtaan noqonin, intii u hirgasha inay diintooda ku qanciyaan way dhiirigaliyaan se kii ay diintooda kusoo dari waayaan ilxaadka ama khaniisnimada ayey kusii riixaan
■ Qaar waxay noqdeen Mulxidiin ama alle-diidyo kuwaas sababta ugu weyn ee ilxaadka ku riixdo waa xaalado cuqdad nafsi ah, ee ilxaadka ma ahan wax uu ku qanco qof fakara.

Intaas markii lagasoo tago murtadiinta ilxaadka qaatay waxay isugu jiraan dhowr qeyb .
■》Qeyb ilxaadkii bay toos isugu dhiibeen oo qofkii wuxuu kuleeyahay waxba ma aaminsani, xataa in wax la aamino waa qalad, waan shakisanahay iwm , kuwaas masii waaraan oo dhowrka sano ugu horeysa ayey Is dilaan ama towbad keenaan ama darxumo ayey u dhintaan ayagoo maandooriye si daran u adeegsanaya 
■》Qeyb kale ilxaadkooda waxay u yeeleen wax ruuxi ah ama macnawi ah, maadaama uu ilxaadka baraxa tiran keenayo Nihilism(waayid) ama العدمية oo ah inuu qofka noloshiisa u waayo wax macno ah taasina ay ku keenayso inuu degdeg u qaato go'aan uu nolosha kaga quusanayo iskuna dilaayo waxaa dadkii mulxidiinta ahaa loo sameeyay waxyaabo ruuxi ah oo ay isku madadaaliyaan.
Waagii hore ilxaadkii ayaa darajooyin loogu sameeyay tusaale qofka dhowr sano ayuu noloshiisa ku qaadanayaa asagoo atheist(alle-diid ah) kadib wuxuu kaa sii gudbayaa dhowr sano oo uu agnostic(mooge) ahaanayo , kadib wuxuu u gudbayaa skeptic(shakiile),  hadana wuxuu kaga sii gudbayaa Diest(Rabiile) , kadibna wuxuu usii gudbayaa Secular(caalamaani) oo ah inuu qofka isku qanciyo dawladnimada xataa asagoo bilaa diin ah, balse nidaamkaas degdegiisa ayaa badnaa oo qofkii lama xakamayn karo durba xaalada nihilism-ka ayaa usoo degdegi karta maxaa la sameynayaa ?!!

Waxaa la sameeyay kaniisado ilxaadi ah, hadde ogow kaniisadu waa meel cibaado hadana qofkii asagoo mulxid ah ayuu cibaado sameynayaa , waxaa markaas la bilaabay in cawaantii loo sameeyo ilxaadkaas ruuxiga ah, tusaale waxaa la bilaabay in jaamacadaha loogu dhigo diinta hinduga iyo Buddhism-ka , taasi qofkii waxay ka caawinaysaa inuu helo wax uun madadaalo ah sida Mediation 🧘‍♂️,  jimicsi diimeed yoga 🧘‍♀️,  aaminaado diimeed , ka hadlida mawduucyo la xiriira ruuxda , ilaahay , 

Ta'amulka/fakarka, jacaylka, geerida iwm, qofkii asagoo mulxid ah islaamka iyo diimaha kale aad u neceb buu hadana dhaqan galinayaa diinta hinduga ama Buddhism-ka, waana wado fudud oo ay dadka Kusoo jiidan karaan , waxayna badanka Beegsadaan dadka uu walwalka ama walbahaarka nafsiga ah hayo, umana kala soocaan qofka depressed-ka ah inuu muslim yahay ama mulxid ama kirishtaan,  muhiimadoodu waa inay qofkan ka dhigaan mulxid ruuxi ah, waayo qofka markuu noqdo qof tijaabiya Mediation. 🧘‍♂️ 

Ama wax la xiriira diinta hinduga waxa uu tartiib tartiib u waayaa iimaankiisa ilaa uu noqdo qolof muslim sheegta, gabar xijaab xiran baad arkaysaa kuleh Mediation waa waxa ugu fiican ee deganaan laga helo, hadde ogow Salaadda ayaa ka fiican iyo xuska alle , balse qofta warkaas kuleh waa qolof xijaab wadata waa hore ayey caqiido ahaan u gaalowday , kaas baa la yiraah ilxaadka ruuxiga ah, Qofkii markuu xaaladaas gaaro waxa ugu fudud ee uu ku gaban karo waa suufi baan ahay, sidoo kale falsafada ayuu si daran u akhriyaa wuxuuna ku caan baxaa Kataarka ama dhageysiga muusiga, muddo kadib waxaad arkaysaa qofkii ood diinta ku ogayd oo wax badan oo badan ka tanaasulay.!!

Tusaalaha ugu dhow waa Unays Ali  , akoonkiisa booqo oo soo arag waxa uu ka hadlo, waxaa kaloo jira dhalinyaro ninkaas ku xiran oo ustaad ugu yeera,  ayagoo isleh waa aqoonyahan wax idinku kordhinaya mana oga inuu qofkani yahay mulxid islaamka neceb, dagaal dadbanna kula jira asagoo si hoose u faafinaya caqiidooyinkii Hinduga. Bal halkaan ugu yeer dadka aad isleedahay ninkaas way ku dagmeen ama ustaad u yaqaan.